**Jadwiga** (mađarski: *Hedvig*, njemački: *Hedwig*, ?, 1373.- Krakov, 17. jul 1399.) bila je poljska kraljica koja je vladala zemljom od 1384. do 1399.

Njezinom udajom za velikog kneza Litvanije - Jagela, stvorena je Poljsko-Litvanska Unija koja je egzistirala više od dva vijeka.

Biografija
----------

Jadwiga je rođena kao kći ugarsko- poljskog kralja Ludovika I. Velikog i Elizabeta Kotromanić.

Kad joj je otac umro 11. septembra 1382. njena starija sestra Marija izabrana je za ugarsko-hrvatsku kraljicu, ali su Poljaci odlučili prekinuti ugarsko- poljsku
personalnu uniju i izabrali djevojčicu Jadwigu za svoju kraljicu (tad je imala devet godina).

Jadwiga je okrunjena za poljsku kraljicu 15. oktobra 1384.

Poljski magnati imali su puno veći plan sa njom - htjeli su da se uda za Jagela kako bi stvorili kraljevinu veću od nekadašnje sa Ugarskom. Ta nova Unija promijenila je odnos snaga u Centralnoj Evropi. Taj brak je također otvorio put evangelizaciji i pokrštavanju dotad većinom paganskih Litvanaca.

Jagelo je kršten u Krakov u 15. februaru 1386. a već 18. februara održano je vjenčanje sa Jadwigom , pa je 4. marta i okrunjen za poljskog kralja.
Međutim sve dok je Jadwiga živjela, Jagelo je zajednički vladao sa njom, s tim da je Jadwiga ostala vodeća ličnost u Uniji.
Tek nakon što je umrla pri porodu ostavši bez nasljednika, njen muž je postao i realni suveren u Poljskoj.

Jadwiga se za svoje vladavine iskazala kao mecena obrazovanja i crkve, naročito se trudila da religijom ujedini svoje nove podanike, osnovala je posebni koledž za Litvance u Pragu i financirala obnovu Univerziteta u Krakovu, koji je dovršen nakon njezine smrti, i kasnije imenovan - Jagelonski univerzitet. 
On je ispao njeno najvažnije dostignuće - institucija nastala po uzoru na Univerzitet u Parizu, koja je izrasla u centar poljske kulture i nauke.

Za svog posjeta Poljskoj papa Ivan Pavao II je Jadwigu 8. juna 1997. u Krakovu proglasio sveticom katoličke crkve.

Izvori
------

1. 1 2 3 4 5 6 7 8  „*Jadwiga queen of Poland*" (engleski). Encyclopaedia Britannica. Pristupljeno 14.03.2021.

Vanjske veze
------------

***Jadwiga od Poljske*** na Wikimedijinoj ostavi

* *Jadwiga queen of Poland* (`en`)
* *Jadviga* (`sh`)

| * p
* r
* u
Monarsi Poljske |
| --- |
| Legendarni i polulegendarni | Leh • Krak • Wanda • Popiel • Piast Kolar • Bolesłav Zaboravljeni |
| Pjastovići | Zemovit • Lestek • Zemomisl • Mješko I. • Boleslav I. Hrabri • Mješko II Lambert • Bezprym • Mješko II Lambert • Kazimir I Obnoviteklj • Boleslav II. Smjeli • Vladislav I. Herman • Zbigniew • Boleslav III. Krivousti |
| Period fragmentacije(Seniorski vojvode) | Vladislav II. Progonjeni • Boleslav IV Kovrčavi • Mješko III. Stari • Vladislav III. Tankonogi • Lešek I Bijeli • Vladislav III. Tankonogi • Vladislav Odonic • Mješko I Krivonogi • Konrad Mazovski • Henrik I. Bradati • Henrik II. Pobožni • Boleslav V Stidljivi • Lešek II Crni • Henrik IV Pravični • Przemysł II |
| Přemyslovići | Vaclav II • Vaclav III |
| Pjastovići | Vladislav I. Lokietek • Kazimir III. Veliki |
| Dinastija Capet-Anjou | Ludovik I • Jadwiga |
| Jagelovići | Vladislav II Jagelović • Vladislav I. • Kazimir IV • Jan Olbracht • Aleksander • Sigismund I Stari • Sigismund II August |
| Izabran | Henryk od Valoisa • Anna Jagelovićka • Stefan Batory • Sigismund III Vasa • Vladislav IV • Jan II Kazimir Vasa • Michał Korybut Wiśniowiecki • Jan III Sobjeski • August II Jaki • Stanisław Leszczyński • August III • Stanisław August Poniatowski |
| Dinastija Romanov | Aleksandar I • Nikolaj I • Aleksandar II • Aleksandar III • Nikolaj II |